આજકાલ ઠંડીમાં મોટા અને જાડા કપડા પહેરવાની જગ્યાએ આજની મહિલાઓ ઠંડીને પણ ફેશન સામે હરાવી રહી છે. કારણ કે હવે શિયાળામાં સ્ટાઇલીશ લૂક માટે મહિલાઓ માટે ઘણા બધા વિકલ્પ છે. બદલાતી ઋતુની સાથેસાથે પહેરવેશ પણ બદલાતો રહે છે. શિયાળાની વાત કરીએ તો યુવતીઓના વૉર્ડરોબથી લઇને માર્કેટ કલેક્શનમાં બદલાવ નજર આવી રહ્યો છે. કંપકંપાવી નાખે એટલી ઠંડીમાં ફેશન કઇ રીતે થઇ શકે. પોતાની જાતને ઠંડીથી બચાવવી કે પછી ફેશન કરવી. પરંતુ ફેશનની સાચી મજા તો શિયાળામાં જ આવે છે. ઠંડીમાં ફેશન માટે યુવતીઓ પાસે ઘણા વિકલ્પો છે. ઠંડીથી બચાવનાર મફલર, સ્વેટર્સ, ટોપી અને બીજા કેટલાક ગરમ કપડાં ઠંડી સામે રક્ષણ સાથે ફેશનેબલ લૂક પણ આપે છે. આજના સમયમાં લોકો ઉનના જાડા કપડા ઓછા પસંદ કરે છે ભાગ્યે જ કોઇ લોકો ઉનના કપડા પર પોતાની પસંદગી ઉતારે છે. જો હાલ તમારા શહેરમાં તિબેટીયન માર્કેટમાં તમને અનવના સ્વેટર્સ જોવા મળશે. લોકોની જરૂરિયાત અને પસંદગીને ધ્યાનમાં રાખીને વિંટર આઉટફિટ્સમાં નવાનવા લૂક જોવા મળશે. અત્યારે બજારમાં ચાલી રહેલા ટ્રેંડને ધ્યાનમાં રાખીને વેપારીએ એવા ફેબ્રિકમાં સ્વેટર્સ તૈયાર કર્યા છે કે જોવામાં તમને પતલા લાગશે પણ એટલા જ ગરમ હશે. હાલ બજારમાં સ્વેટર્સમાં નવા લૂક સાથે શેડ્સ પણ નવા જોવા મળી રહ્યા છે. કલરની વાત કરીએ તો બ્લેક, ઇંડિગો બ્લૂ, ગ્રીન, યલો, ડાર્ક પિંક, બ્રાઉન જેવા કલર્સ વધુ જોવા મળી રહ્યા છે. વેસ્ટર્નમાં સ્માર્ટ લૂક માટે ડીઝાઇનર પોંચૂ પણ બજારમાં છે. જે જીન્સ અને લોંગ બૂટ સાથે ફેશનેબલ લુક આપશે.તેમજ અત્યારે ફેશનમાં ચાલી રહેલા શ્રગ જેવા સ્વેટર પણ આ વખતે શિયાળામાં જોવા મળી રહ્યા છે. યુવતીઓ એના પર વધુ પસંદગી ઉતારી રહી છે જેથી સ્ટાઇલીશ લૂક પણ મળે અને સાથે જ ઠંડીથી પણ બચી શકાય. કોલેજ ગર્લ્સની વાત કરીએ એ તો હાલમાં ડીઝાઇનર સ્કાર્ફનો પણ ક્રેઝ વધ્યો છે. યુવતીઓ માત્ર શિયાળામાં જ નહી પરંતુ ઉનાળામાં ગરમીથી બચવા માટે સ્કાર્ફનો ઉપયોગ કરી રહી છે. ડીઝાઇનર સ્કાર્ફ તમને સ્માર્ટ લૂક આપશે.